CELEX: 62008CN0148
Language: sk
Date: 2008-04-09 00:00:00
Title: Vec C-148/08: Návrh na začatie prejudiciálneho konania, ktorý podal Juzgado de lo Mercantil No. 1 de Málaga (Španielsko) 9. apríla 2008 – Finn Mejnertsen/Betina Mandal Barsoe

7.6.2008   
            
            
               SK
            
            
               Úradný vestník Európskej únie
            
            
               C 142/19
            
         Návrh na začatie prejudiciálneho konania, ktorý podal Juzgado de lo Mercantil No. 1 de Málaga (Španielsko) 9. apríla 2008 – Finn Mejnertsen/Betina Mandal Barsoe
   (Vec C-148/08)
   (2008/C 142/31)
   Jazyk konania: španielčina
   Vnútroštátny súd, ktorý podal návrh na začatie prejudiciálneho konania
   Juzgado de lo Mercantil No. 1 de Málaga
   Účastníci konania pred vnútroštátnym súdom
   
      Navrhovateľ: Finn Mejnertsen
   
      Odporca: Betina Mandal Barsoe
   Prejudiciálne otázky
   
               1.
            
            
               Má sa na účely článkov 1 a 2 Protokolu o postavení Dánska, ktorý je prílohou Zmluvy o Európskej únii a Zmluvy o založení Európskeho spoločenstva, považovať tento štát za členský štát podľa článku 16 nariadenia (ES) č. 1346/2000 (1) o konkurznom konaní?
            
         
               2.
            
            
               Je potrebné sa domnievať, že skutočnosť, že sa na uvedené nariadenie vzťahuje tento protokol, znamená, že predmetné nariadenie nie je súčasťou právneho poriadku Spoločenstva v danom štáte?
            
         
               3.
            
            
               Je potrebné sa domnievať, že skutočnosť, že Dánsko nie je viazané nariadením č. 1346/2000 a že sa naň toto nariadenie nevzťahuje, znamená, že ostatné členské štáty neuplatnia toto nariadenie na uznanie a vykonanie rozhodnutí o konkurzných konaniach vydaných v tejto krajine? Alebo to naopak znamená, že ostatné členské štáty sú povinné, okrem prípadov, keď si uplatňujú výhrady, uplatniť predmetné nariadenie, ak bolo rozhodnutie o konkurznom konaní vydané v Dánsku a žiada sa o jeho uznanie a výkon v týchto štátoch – konkrétne v Španielsku?
            
         
      (1)  Nariadenie Rady (ES) č. 1346/2000 z 29. mája 2000 o konkurznom konaní (Ú. v. ES L 160, s. 1; Mim. vyd. 19/001, s. 191).